دونن گئجه، دوخسان وئرلیشینده گولمهلی و آیدین بیر تقللوب اولدو. بو میندار ایش، او لات آداملارین باریش گؤیرچینی بوغوب و قانا بولاماقدان فرقسیز ایدی. منجه دوننکی یالانین خطرلری، سئچیمده کی اوز وئرن تقللوبدان چوخدور. بئله بیر ایشلر ایراندا کی ائللرین آراسیندا اولان دایانیشمانی آرادان آپاریر. تئهران، کرج، شهریار و باشقا یئرلر ده یاشایان تورکلرین ائوصاحیبلیغینی و آذربایجان سئورلیک دویغولارینی ، اساماس ساییلارینی آز-چوخ ائتمک ایله دانماق اولماز. گؤرونتولر و گئرچکلری هامی گؤرور، آنجاق سیزین بیلگیسایار دالیندا ائتدیکلرینیزدن هئچ کیمسه خبردار دئییل.
بونلار فوتبول کیمی اؤنمسیز شئیلردن بؤیوک ایستیفاده ائدهبیلرلر، آنجاق یازیقلار اولسون کی شوونیسم کؤلگهسی آلیتندا اؤزونو یوخویا وورانلار، چوخ گئج زامان گؤزلرین آچاجاقلار.
azb_Arab azb_Arab